[{"text_idx": "#000001", "text": "Does 'na ddim amheuaeth ble mae prifysgolion Cymru'n sefyll ar y ddadl am ddyfodol aelodaeth Prydain o'r Undeb Ewropeaidd."}, {"text_idx": "#000002", "text": "Maen nhw wedi derbyn miliynau o bunnau gan yr UE ar gyfer ymchwil ac adeiladau newydd - arian, meddai nhw, sy'n dod a\u0302 budd enfawr i economi a chymdeithas Cymru"}, {"text_idx": "#000003", "text": "Ond mae'r ymgyrch i adael yr Undeb Ewropeaidd wedi dweud y byddai ymchwil gwyddonol a phrifysgolion yn cael o leiaf yr un faint o arian os yw Prydain yn gadael, tra bod yr ymgyrch o blaid aros yn dweud ei fod yn amhosib gwarantu hynny."}, {"text_idx": "#000004", "text": "Yn gynharach yn y mis, cyhoeddodd y corff sy'n cynrychioli prifysgolion Cymru lythyr agored yn nodi'r hyn maen nhw'n eu gweld fel manteision bod yn aelod o'r Undeb."}, {"text_idx": "#000005", "text": "Dywedodd y llythyr bod y rhyddid sydd gan fyfyrwyr a staff i symud o gwmpas yr Undeb Ewropeaidd \"yn cyfoethogi profiad y myfyriwr\" a'n gwneud cyfraniad \"gwerth cannoedd o filiynau o bunnau\" i economi Cymru."}, {"text_idx": "#000006", "text": "Mae awdur y llythyr, Is-ganghellor Prifysgol Caerdydd Colin Riordan, yn dweud bod partneriaethau gydag ymchwilwyr eraill yn yr UE yn gyrru twf economaidd ac arloesedd mewn meysydd fel iechyd."}, {"text_idx": "#000008", "text": "Ond mae economegydd o Brifysgol Caerdydd yn dadlau bod y buddsoddiad o Frwsel wedi dod yn wreiddiol o drethdalwyr Prydain."}, {"text_idx": "#000009", "text": "Yn o\u0302l Kent Matthews, Athro Bancio a Chyllid, fe fyddai prifysgolion, fel sefydliadau eraill, yn gorfod cyflwyno eu hachos am fuddsoddiad pe bai Prydain yn gadael yr Undeb Ewropeaidd."}, {"text_idx": "#000010", "text": "Dywedodd mai \"rhagoriaeth academaidd sy'n gyrru buddsoddiad\"."}, {"text_idx": "#000011", "text": "Ansawdd prifysgolion Prydain yw'r ffactor allweddol hefyd, wrth ddenu partneriaid ymchwil ymhlith gwledydd yr Undeb Ewropeaidd ac ar draws y byd, meddai."}, {"text_idx": "#000012", "text": "Mae'r rheini sydd eisiau aros o fewn yr Undeb Ewropeaidd yn cyfeirio at Horizon 2020 - rhaglen ymchwil ac arloesedd yr Undeb Ewropeaidd sydd werth \u00a367 biliwn. Maen nhw'n dweud bod disgwyl i ymchwilwyr yng Nghymru ddenu \u00a3218 miliwn o'r gronfa erbyn 2020."}, {"text_idx": "#000013", "text": "Ond mae'r Athro Matthews yn dadlau bod academwyr o du allan i'r Undeb Ewropeaidd yn gallu gwneud ceisiadau am yr arian hefyd."}, {"text_idx": "#000015", "text": "Mae ymgyrchwyr dros adael yn honni bod rheolau'r UE ar dreialon clinigol wedi creu biwrocratiaeth sydd wedi cyfyngu ar y gallu i arloesi."}, {"text_idx": "#000016", "text": "Ond dywedodd Neil Kinnock bod yr Undeb Ewropeaidd wedi gwrando ar bryderon ac yn cyflwyno trefn newydd sydd wedi cael ei ganmol gan wyddonwyr."}, {"text_idx": "#000017", "text": "Yn ystod y ddadl dywedodd y byddai gadael y drefn yn \"peryglu bywydau.\""}, {"text_idx": "#000018", "text": "\"Mae'r gallu i fwrw ymlaen gyda'r frwydr yn erbyn cancr, clefyd y siwgr, a sawl clefyd angheuol arall yn cael ei gyfyngu os nad oes gennym ni'r fframwaith iawn ar gyfer cynnal yr ymchwil gyda'r ariannu angenrheidiol.\""}, {"text_idx": "#000019", "text": "\"Fel mae'r prifysgolion yn tystio eu hunain - ac yn wir pob un ohonyn nhw yng Nghymru a gweddill y Deyrnas Unedig - mae'r berthynas gyda'r Undeb Ewropeaidd yn allweddol achos llif talent, symudiad myfyrwyr, y prosiectau ymchwil cyfnewid a'r rhai ar y cyd gan gynnwys ym maes allweddol meddygaeth.\""}, {"text_idx": "#000020", "text": "Ond dywedodd yr ymgyrchydd dros adael Neil Hamilton nad oes modd datgysylltu'r drafodaeth am ariannu prifysgolion o'r ddadl economaidd ehangach."}, {"text_idx": "#000021", "text": "\"Mae tua 3% o gyllidebau prifysgolion yn dod o'r Undeb Ewropeaidd ond arian trethdalwyr Prydain yw e, er bod yr UE yn penderfynu'r blaenoriaethau,\" meddai."}, {"text_idx": "#000024", "text": "Prif StraeonMo\u0302n: 'Siom' ymgyrchwyr ar o\u0302l caniata\u0301u fferm solarPublished10 awr yn o\u0302lDim croeso i feicwyr mynydd mewn plasty yn EryriPublished3 awr yn o\u0302lCarchar am oes i ddyn 36 oed am lofruddio'i wraigPublished1 awr yn o\u0302l"}, {"text_idx": "#000025", "text": "Mo\u0302n: 'Siom' ymgyrchwyr ar o\u0302l caniata\u0301u fferm solar"}, {"text_idx": "#000030", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000035", "text": "Ble nesa' i di\u0302m rygbi Cymru?"}, {"text_idx": "#000038", "text": "Cysylltwch a\u0302 niTabledi a ffonau symudolHefyd yn Gymraeg"}]